Dit het in Junie aan die lig gekom dat Pistorius ‘n wagwoord vir sy Apple iPhone, wat glo die aand gebruik is, vergeet het. Alhoewel die foon nie gesluit is nie, probeer speurders om die toestel forensies te ondersoek en wil hulle toegang bekom tot data wat moontlik uitgevee of weggesteek is, berig EWN. Vir dié speurwerk benodig hulle sy iTunes-wagwoord.
Die atletiekwêreld het ontsteld op die “wilde bewerings” gereageer en dadelik daarop gewys dat die geïmpliseerde atlete onskuldig is tot hulle skuldig bewys is. Tog gaan dit blykbaar ondersoek word.
Die sokkerwêreld is onlangs geruk, met Suid-Afrika bygesleep, oor bewerings en ’n FBI-ondersoek na bewerings van omkopery wat regverdige mededinging in die wiele ry. Die einste sportsoort word kort-kort geruk deur voorvalle van ongelooflike bedrae wat vir wedstrydknoeiery aangewend word.
’n Groot deel van die land se inwoners is tans erg gefrustreerd omdat dit lyk of die ANC alles in sy vermoë doen om pres. Jacob Zuma te “laat wegkom” met ongelooflike bedrae staatsgeld wat aan die verbetering van sy privaat woning by Nkandla bestee is. Dit, terwyl talle Suid-Afrikaners nie ’n dak oor die kop het nie. Boonop, so lyk dit, word elke foefie in die boek ingespan om te voorkom dat Zuma sy dag in die hof beleef.
Hierteenoor het regverdige praktyke ’n positiewe uitwerking op die werkerskorps en hul geestesingesteldheid teenoor die werk.
Regverdigheid is diep in die Christelike beleweniswêreld ingebed. In Psalm 25:8 lees ons byvoorbeeld: “Die Here is goed en regverdig: Hy wys selfs vir sondaars die pad aan.” Die Bybel lys ook regverdigheid onder die goeie vrugte van die Heilige Gees.
In die bekende 1 Korintiërs 13 wat oor die liefde handel, lees vers 6 soos volg: “Dit verbly hom nie oor onreg nie, maar verheug hom oor die waarheid.”